

**Δημήτρης Ν. Δεμάγκος, Ταξίαρχος (ΜΕ) εα ΠΑ**

Γεννήθηκε στις Αφίδνες Αττικής το 1960. Αποφοίτησε από την Σχολή Ικάρων τμήμα Μηχανικών (**ΣΜΑ**) το 1983 και ονομάστηκε Ανθυποσμηναγός Μηχανικός Αεροπορικών Εγκαταστάσεων(**ΜΑΕ**). Στη συνέχεια σπούδασε στο Πανεπιστήμιο Πατρών στη σχολή Πολιτικών Μηχανικών.

Είναι απόφοιτος της Σχολής Πολέμου Αεροπορίας Ανωτέρων Επιτελών(**ΣΠΑ/Α**) και της Σχολής Εθνικής Αμύνης στις Αμυντικές και Στρατηγικές σπουδές(**ΣΕΘΑ**). Έχει εκπαιδευτεί στις **ΗΠΑ** σε θέματα ενεργητικής και παθητικής πυροπροστασίας και πυρασφάλειας εγκαταστάσεων και υποδομών όπου ολοκλήρωσε την φοίτησή του **πρώτος** και έτυχε **ευφήμου** μνείας από τον κ.**Α/ΓΕΑ**. Είναι κάτοχος μεταπτυχιακού τίτλου (**Msc**) στη σχεδίαση, κατασκευή, λειτουργία και διαχείριση αεροδρομίων “Airport planning and Management” του πανεπιστημίου Loughborouh University of Technology(**LUT**) του Ηνωμένου Βασιλείου, με **διάκριση**. Έχει διατελέσει **Δντης** Διευθύνουσας Υπηρεσίας μεγάλων Έργων ΠΑ στην Κρήτη, Κάρπαθο και Σαντορίνη (**3η ΥΕΚΕ**, 1993-1996), **Δντης** Εγκαταστάσεων - Έργων της Διοίκησης Αεροπορικής Εκπσης(**ΔΑΕ/Γ5**, 2003), **Δντης** Διευθύνουσας Υπηρεσίας μεγάλων Έργων ΠΑ σε όλη την Επικράτεια (**2η ΥΕΚΕ**, 2005- 2006), **Υδκτης** Προϊσταμένης Αρχής ‘Έργων ΠΑ (**ΥΠΕΠΑ**, 2007), **πρώτος** Δκτης της 206 Πτέρυγας Αεροπορικών Υποδομών (**206 ΠΑΥ**(ΜΑΚ), 2008- 2010). Κατά τη διάρκεια της διοίκησης του η Πτέρυγα και το προσωπικό της τιμήθηκε με **23 Ηθικές αμοιβές**.

Απο το 1999 – 2001 υπηρέτησε στο Ανώτατο Συμμαχικό Στρατηγείο Ευρώπης (**SHAPE**, Mons) στο Βέλγιο ως μηχανικός έργων υποδομής υπεύθυνος για όλα τα αεροδρόμια της συμμαχίας και έτυχε άριστης αξιολόγησης (**Outstanding**).

Το 2004 τοποθετήθηκε στο ΓΕΕΘΑ στην Δνση Αμυντικής Πολιτικής και Διεθνών Σχέσεων (**ΔΑΠ - ΔΔΣ**) στα προγράμματα στρατιωτικών συνεργασιών (**ΠΣΣ**) των νέων χωρών ΝΑΤΟ και της Αμερικής (**MDCA**).

Παράλληλα με τα καθήκοντά του δίδασκε στις σχολές της ΠΑ, 1988- 1992 στη ΣΤΥΑ (Αντοχή Υλικών και Τεχνική Μηχανική) και 2000- 2010 στη ΣΙ/Τμ. Μηχανικών, ΣΜΑ (Σχεδιασμός Αεροδρομίων, Κατασκευή Διαδρόμων - Δαπέδων αφων, Εκρηκτικές ύλες-Τεχνική εξόρυξης των πετρωμάτων-Καθαίρεση κατασκευών).

Έχει πλούσιο μελετητικό και συγγραφικό έργο σε θέματα αεροδρομίων - υποδομών και ουσιαστική συμβολή στη συγγραφή του βιβλίου **Αεροδρόμια** του καθηγητού Ευάγγελου Ματσούκη της Σχολής Πολ. Μηχανικών του Πανεπιστημίου Πατρών.

Έχει προσκληθεί ως σύνεδρος και εισηγητής σε πολλά διεθνή συνέδρια αεροδρομίων και υποδομών.

Το 2010 αποχώρησε **οικειοθελώς** από την ΠΑ για λόγους που άπτονται ηθικής και αξιοπρέπειας και συνέχισε την ενασχόλησή του σε θέματα αεροδρομίων.

Είναι **ιδρυτικό** μέλος του Συνδέσμου Αποφοίτων της ΣΙ(**ΣΑΣΙ**) και αναπληρωματικό μέλος του νέου **ΔΣ** καθώς και μέλος της συντακτικής ομάδος του περιοδικού **Δαίδαλος** του Συνδέσμου.

Είναι μέλος του διευρυμένου εκτελεστικού συμβουλίου(**ΕΣ**) του Κέντρου Αριστείας Ακρόπολις(**Κ.Αρ.Α**).

Επίσης είναι ενεργό μέλος του Επιστημονικού Συλλόγου Μηχανικών Αεροπορίας(**ΕΣΜΑ**) με στόχο την κατοχύρωση των επαγγελματικών μας δικαιωμάτων.

Είναι νυμφευμένος με την πολιτικό επιστήμονα Σταυρούλα Τάκα και έχουν δύο παιδιά τον Νικόλα και την Κάτια μηχανικούς με εξειδίκευση στην πληροφορική και μια εγγονή την Ναταλία Δεμάγκου.

Αγαπητοί συνάδελφοι μακριά από κομματικές σκοπιμότητες και κάθε είδους ιδιοτελείς επιδιώξεις, όπως η πορεία μου μέχρι σήμερα έχει αποδείξει και **με όραμα** την προσφορά στην ΠΑ και την Πατρίδα κατεβαίνω για πρώτη φορά στις επικείμενες εκλογές της ΕΑΑΑ με στόχο:

* Τον εκσυγχρονισμό της λειτουργίας της στις σύγχρονες απαιτήσεις της εποχής μας αλλά και την επίλυση των διαχρονικών προβλημάτων μας, **χωρίς διακρίσεις**.
* Την κατοχύρωση των επαγγελματικών μας δικαιωμάτων.
* Τις δυνατότητες αξιοποίησής μας επ’ ωφελεία της ΠΑ, της κοινωνίας και της Πατρίδας.

Σας ευχαριστώ πολύ εκ των προτέρων και σας καλώ όλους μαζί να δώσουμε μια νέα **πνοή** στην ένωσή μας με νέους και άξιους συναδέλφους με γνώμονα τις ικανότητές και το πάθος τους για προσφορά μακριά από ταξικά και κομματικά συμφέροντα με τις καταστροφικές τους συνέπειες που διαχρονικά όλοι έχουμε βιώσει. Να φτιάξουμε μια ένωση σύγχρονη, δυναμική και με **όραμα** που να μας κινητοποιήσει σε δράσεις για την επίτευξη των προσδοκιών μας.